Baxtiyor Saidov Nyu-Yorkda Gurjiston tashqi ishlar vaziri bilan muzokaralar o‘tkazdi. Foto: TIV O‘zbekiston tashqi ishlar vaziri Baxtiyor Saidov Nyu-York shahrida Gurjiston tashqi ishlar vaziri Ilya Darchiashvili bilan muzokaralar o‘tkazdi. «Gurjiston tashqi ishlar vaziri Ilya Darchiashvili janoblari bilan bo‘lgan muzokaralarimiz chog‘ida O‘zbekiston-Gurjiston munosabatlari ijobiy sur’atlarda rivojlanayotganini qayd etdik hamda sherikligimizni barcha yo‘nalishlarda, ayniqsa, iqtisodiy diplomatiya sohasida yanada kengaytirish zarurligini ta’kidladik», - deb yozdi O‘zbekiston TIV rahbari o‘zining telegram-kanalida. Bo‘lajak yuqori darajadagi almashinuvlar, Transkaspiy xalqaro transport yo‘lagi bo‘ylab yuklarni tashish va boshqa masalalar uchrashuv kun tartibidan o‘rin oldi.